Άρθουρ Βέραλ

Ο Άρθουρ Γούλγκαρ Βέραλ (, 5 Φεβρουαρου 1851 – 18 Ιουνίου 1912) ήταν Βρετανός κλασικός φιλόλογος. Σπούδασε στο Πανεπιστήμιο του Κέιμπριτζ, όπου και δίδαξε, καταλαμβάνοντας τη νεοϊδρυθείσα «έδρα Αγγλικής φιλολογίας Βασιλέως Εδουάρδου Ζ΄» το 1911, ενάμισυ χρόνο πριν τον θάνατό του. Ασχολήθηκε πάντως κυρίως με την αρχαία ελληνική δραματική ποίηση, όπου έγινε γνωστός για τις μεταφράσεις και τις ανορθόδοξες ερμηνείες του, με γνωστότερο παράδειγμα τα Σχόλια που έγραψε για την τραγωδία Αγαμέμνων. Οι επικριτές του εύρισκαν τις αναγνώσεις του υπερβολικά εξεζητημένες, με συχνές παραβλέψεις των προφανών ερμηνειών χάριν περιπεπλεγμένων, και σήμερα το έργο του Βέραλ δεν χαίρει μεγάλης εκτιμήσεως.Richard Smail: το λήμμα «Verrall, Arthur Woollgar (1851–1912)» στο Oxford Dictionary of National Biography, Oxford University Press, 2004, doi = 10.1093/ref:odnb/36646 Μετά τον θάνατό του ωστόσο οι θαυμαστές του M.A. Bayfield και J.D. Duff επιμελήθηκαν και εξέδωσαν συλλογές των δοκιμίων του με τίτλο Collected Literary Essays. Classical and Modern. και Collected Essays in Greek and Latin Scholarship (1914). Μεγάλη επίδραση άσκησε και το έργο του Ευριπίδης ο ορθολογιστής (1895). Από το 1871 ο Βέραλ ήταν ως φοιτητής μέλος της μυστικής εταιρείας διανοούμενων «Απόστολοι του Κέιμπριτζ».

Παραπομπές

Πηγές
 Το λήμμα «Βέρραλ Αρθούρος» στη Νέα Ελληνική Εγκυκλοπαίδεια «Χάρη Πάτση», τόμ. 8, σελ. 359

Κατηγορία:Βρετανοί φιλόλογοι